HRVAT Stjepan K. iz Njemačke osumnjičen je, piše Bild, da je godinama krao kovanice iz WC-a na minhenskom kolodvoru. U nekoliko godina je, piše njemački medij, tako došao do 425.000 eura u kovanicama. Riječ je o slučaju o kojem se pisalo još prošle godine kad je muškarac uhvaćen. Sad mu je počelo i suđenje.

Na početku suđenja 63-godišnjak nije želio ništa kazati. Tužiteljstvo Hrvata tereti da je novac iz aparata krao između 2013. i 2017. godine.

Sumnjiči se i da je u svemu imao pomoć supruge Jadranke J. koja je radila za istu kompaniju, a koja mu je, kako se sumnja, dala ključeve od aparata. 57-godišnjakinja je opovrgla optužbe.

Stjepan, koji je inače čistač, od tog je novca navodno kupio kuću u Hrvatskoj i Lexus.

Tekst se nastavlja ispod oglasa

Cijela prevara se otkrila nakon što je u uređaj ugrađen elektronički brojač kovanica, a onda se uskoro otkrio manjak.

U listopadu 2017. godine policija je u pretrazi njihove kuće pronašala 12.000 eura u novčanicama.